ດາຣາ​ເພັດ - "ມໍຣະດົກ​​ໂລກ"
ນອກຈາກເພງ ມໍຣະດົກ​​ໂລກ ທີ່ ຈັດໃຫ້ທ່ານຜູ້ຟັງທີ່ຂໍມາຈາກ Belgium ແລ້ວ ເຮົາຍັງມີເພງ ຄິດເຖິງບ້ານຈາກ ວົງ Exile ນໍາອີກ.
ໃນຄຄືນນ ທາງລາຍການສຽງເພງຈາກແດນໄກຂອງ VOA ຈະມາກ່ອມທ່ານຜູ້ຟັງ ດ້ວຍເພງ ທີ່ຖືກໃຈທ່ານເປັນທີ່ສຸດ ເພາະເປັນເພງທີ່ວັນນະສອນຜູ້ຈັດລາຍການຕິດຄ້າງ ທ່ານຢູ່ ແລະຈະຈັດໃຫ້ຕາມຄໍາຂໍເລີຍ ຂໍເຊີນຮັບຟັງໄດ້ ສບາຍດີທ່ານຜູ້ຟັງທີ່ເຄົາຣົບ ບຶດດຽວກໍໝົດເດືອນກຸມພາ ແລ້ວ ເວລາຊ່າງໝູນວຽນໄປຢ່າງບໍ່ລໍຖ້າໃຜເນາະ ເອົາທ່ານ ຜູ້ຟັງຢາກເຮັດຫຍັງ ຢາກໄປທ່ຽວໃສໃຫ້ສະບາຍໃຈ ກໍຂໍ ເຊີນເລີຍ ຕາມຫາຄວາມຝັນຂອງຕົວທ່ານເອງໃຫ້ພົບເພື່ອ ທ່ານຈະໄດ້ມີຄວາມສຸກ Email ສະບັບທຳອິດນີ້ ມາ ໄກເຖິງ Belgium ຈາກ ທ່ານ ພອນປຣະດິດ ພົມ ມະພາວັນ ເຈົ້າຂອງຜູ້ປະ ພັນເພງ ທີ່ເອື້ອຍດາຣາເພັດນໍາໄປຂັບຮ້ອງ "ມໍຣະດົກໂລກ" ພ້ອມນີ້ ຍັງເປັນສິນລະປິນ ວົງນົກເຄົ້ານໍາ ທ່ານຂໍຟັງເພງທີ່ ກ່າວມານັ້ນ ແລະກໍຊ່າງປະຈວບເໝາະເລີຍ ເພາະຫຼວງພະ ບາງຫາກໍ່ໄດ້ຮັບລາງວັນເປັນເມືອງຍອດນິຍົມອັນດັບນຶ່ງ 6 ປີ ລຽນຕິດ ພ້ອມທັງເປັນເມືອງມໍຣະດົກໂລກ ທີ່ນຶ່ງໃນການຄົງຄວາມເປັນມໍຣະດົກໂລກ ໄວ້ ຍິນດີກັບຫຼວງພະບາງແລະຊາວເມືອງທຸກຖ້ວນໜ້າ ທີ່ພາກັນຮັກສາຕໍາແໜ່ງແລະຍຶດ ໜຽວໃຫ້ເປັນນຶ່ງດຽວຕະລອດການ ເອົາໄປຟັງເພງນີ້ພ້ອມໆກັນເລີຍ ເພື່ອຈະໄດ້ຊື່ນຊົມ ຫຼວງພະບາງນໍາກັນ ເພງ: ສ່ວນ email ສະບັບນັ້ນມາຈາກເມືອງ Greenbay, Wisconsin ສະຫະລັດເອງຈາກ Vilasak Thao ຂຽນບອກມາວ່າ ບໍ່ໄດ້ email ມາດົນແລ້ວຫວັງວ່າ ທຸກໆທ່ານ ສະບາຍດີ ວັນນະສອນຕ້ອງຂໍຂອບໃຈທີ່ທັກທາຍມາແລະຂໍຈັດເພງໃຫ້ຕາມຂໍ "ຄິດເຖິງ ເມືອງລາວ"  ແຕ່ບໍ່ໄດ້ບອກວ່າ ເປັນສິນລະປິນທ່ານໃດ ວັນນະສອນວ່າ ເພງທີ່ມີຄວາມ ໝາຍແບບນີ້ມີ ຕັ້ງຫຼາຍເພງ ບໍ່ແນ່ວ່າ ກໍເລີຍຂໍຈັດເພງ "ບ້ານເກີດເຮົາ" ຂອງວົງຣ໊ອກ Exile ໜຸ່ມລາວຈາກ ການາດາ ເພື່ອມອບໃຫ້ເພື່ອນທີ່ຮັກ ສົມໃຈ ມົວ ວາຍາ ທີ່ຫາກໍ ອໍາລາຈາກໂລກນີ້ໄປ ໃນຫວ່າງວັນເຫ່ງຄວາມຮັກນີ້ ທີ່ໂພນສະຫວັນ ແຂວງຊຽງແຂວງ, ລາວ Vilasak ບອກມາວ່າ ຂໍໃຫ້ດວງວິນຍານຂອງສົມໃຈ ຈົ່ງໄປສູ່ສຸກຂະຕິ ແລະ ວັນນະສອນກໍຫວັງວ່າ ວິນຍານຂອງສົມໃຈ ເຖິງຄວາມຮູ້ສຶກທີ່ດີຂອງເພື່ອນທີ່ມອບໃຫ້ ເພງ: ການສື່ສານທາງ Internet ນີ້ ຊ່າງວ່ອງໄວທັນໃຈ ເຮັດໃຫ້ໂລກແຄບລົງ ໄດ້ຕິດຕໍ່ຫາ ແຟນລາຍການໄດ້ຢ່າງສະບາຍ ຢ່າງປະຈຸບັນທັນດ່ວນ ນ້ອງສົມເໝາະ ຈາກສະຖາບັນ ຄົ້ນຄ້ວາວິທະຍາສາດການສຶກສາໄດ້ສົ່ງທັງ email ແລະ chat ທາງ Facebook ເຂົ້າມາຫາທາງລາຍການ ຂໍຟັງເພງຕັ້ງຫຼາຍເພງແນ່ ວັນນະສອນ ຂໍຈັດເພງນີ້ໃຫ້ຟັງ ໄປກ່ອນ ເພື່ອມອບໃຫ້ພໍ່ຂອງນ້ອງ ທີ່ເມືອງກາສີ ເພາະນ້ອງສົມເໝາະ ບອກມາວ່າ ພໍ່ເພິ່ນມັກເພງ ກໍ ວິເສດ ວ່າຊັ້ນ ກໍເລີຍຈັດເພງ "ວັງວຽງ" ໃຫ້ ເພາະຢູ່ໃກ້ໆກັບກາສີ ບໍ່ແມ່ຫສະ? ແລະເພງທີ່ຂໍໃຫ້ນ້ອງຊາຍ ທີ່ກໍາລັງສຶກສາຢູ່ ອ໊ອສເຕເລຍ ຊື່ ກິນັ້ນ ໄດ້ຟັງ ແນ່ນອນໃນຄັ້ງຕໍ່ໄປ ວັນນະສອນຂໍຂອບໃຈໃນທຸກໆຄໍາຕິຊົມແລະຄວາມເຫັນທີ່ສົ່ງຂຽນ ເຂົ້າມາ ຂໍໃຫ້ທຸກໆທ່ານຈົ່ງນອນຫຼັບຝັນດີ ເພງ: